Ngub bismil Ngaorom mbini nao hende non bu tuwa mesao kalobur, mbinim saosolbaem ngo sao hakl bor kaoya kismi ub ken waesesa. Ngub bin waklwao ko Ngaorom Isreyel tenaol ngo baeben nen sabobur kisao ub, obun man mini aol baebenon mbuk waeb bor ngub ke wiyao. Isreyel tenaol o hakl o Karasmas supu kab kab hor kab oran Inim su tenaol nao biri bor Akol bu hasmi tomb Inim mabaorao ngo haorismi o Ni bor njubur inj haorismi ka.
